[{"text_idx": "#000003", "text": "Lauri Frei: kunst propaganda teenistuses"}, {"text_idx": "#000005", "text": "Totalitaarsed ja autoritaarsed rez\u030ciimid on kogu ajaloo va\u0308ltel soovinud elanikkonda efektiivselt mo\u0303jutada ja oma tahtele allutada. Nende eesma\u0308rkide teenistuses on la\u0308hiajaloos olnud propaganda \u2013 vo\u0303tete kogum, millega vo\u0303im sisendab kodanikele enda arusaama to\u0303est, kirjutab Lauri Frei algselt kaitseliidu ajakirjas Kaitse Kodu! ilmunud u\u0308levaates."}, {"text_idx": "#000006", "text": "Propagandat on kasutanud ka demokraatlikud riigid, ent seda po\u0303hiliselt so\u0303jaolukorras, mil ko\u0303ik ressursid on so\u0303ja eesma\u0308rkide teenistuses. Selgelt seostub propaganda mo\u0303iste totalitaarsete rez\u030ciimidega: natsliku Saksamaaga, stalinliku NSV Liiduga, maoistliku Hiinaga, ka\u0308esoleval ajal Po\u0303hja-Korea rez\u030ciimiga."}, {"text_idx": "#000007", "text": "Mo\u0303iste propaganda pa\u0308rineb 16. sajandi paavstiriigis asutatud katoliikluse levitamise organisatsiooni nimest Sacra congregatio de propaganda fide (usu levitamise pu\u0308ha u\u0308hing)."}, {"text_idx": "#000008", "text": "Laiemalt tuntuks sai mo\u0303iste Esimese maailmaso\u0303ja ajal seoses so\u0303jas edu saavutamise nimel tehtud pingutustega. Elanikkonna mo\u0303jutamiseks viisid so\u0303divad riigid la\u0308bi mitmesuguseid aktsioone, alustades lendlehtede levitamisest ja lo\u0303petades heategevusu\u0308ritustega so\u0303ja tarbeks (need vo\u0303tted tulevad tuttavad ette ka 2022. aasta Ukraina so\u0303ja kontekstis)."}, {"text_idx": "#000009", "text": "Tru\u0308kikunsti ja massimeediumide arengu ning muude tehniliste edusammude kasutamine propaganda heaks saavutas 20. sajandil haripunkti Teises maailmaso\u0303jas. Liitlasjo\u0303udude propagandale aitasid jo\u0303uliselt kaasa ka majanduslikud meetmed lendliisi su\u0308steemist kuni so\u0303jaja\u0308rgse Marshalli plaanini va\u0308lja (la\u0308a\u0308s kaotas NSV Liidu mo\u0303jule ku\u0308ll rea Ida-Euroopa riike, ent na\u0308iteks koduso\u0303jas vaevlev Kreeka suudeti No\u0303ukogude mo\u0303jusfa\u0308a\u0308rist va\u0308lja to\u0303mmata). To\u0303ena\u0308oliselt ongi propaganda mo\u0303jusaim koostoimes majandusliku abiga."}, {"text_idx": "#000010", "text": "Allpool vaatleme la\u0308hemalt kunsti propaganda teenrina ja kunstnike olulisust totalitaarsele rez\u030ciimile. Keskendume stalinlikule NSV Liidule ja propagandistlikule no\u0303ukogude kunstile plakatite na\u0308itel."}, {"text_idx": "#000011", "text": "No\u0303ukogude plakatikunsti on Eesti ma\u0308luasutustes talletatud muljetavaldavas koguses, ko\u0303ige laiahaardelisem on to\u0303ena\u0308oliselt Eesti Ajaloomuuseumi plakatikogu."}, {"text_idx": "#000012", "text": "Propaganda u\u0308he kurikuulsama ma\u0308a\u0308ratluse on andnud Natsi-Saksamaa vo\u0303imuladviku tuntumaid figuure Joseph Goebbels: \"Propaganda \u2013 see on inimeste vo\u0303itmine selle poole, mida ma pean o\u0303igeks.\""}, {"text_idx": "#000013", "text": "U\u0308ldjoontes vo\u0303ib sellise ha\u0308sti mo\u0303istetava ma\u0308a\u0308ratlusega no\u0303ustuda. To\u0303epoolest, vo\u0303im kasutas propagandat tehes erinevaid viise ja vo\u0303tteid, et vo\u0303ita vo\u0303imu alamad selle poole, mida vo\u0303im pidas o\u0303igeks."}, {"text_idx": "#000014", "text": "Propaganda efektiivseks la\u0308biviimiseks oli vaja mitmete isikute koosto\u0308o\u0308d kutselistest propagandistidest eri kultuurialade esindajateni. Intellektuaalidest teenisid propaganda eesma\u0308rke ko\u0303ige sagedamini kunstnikud, kirjanikud ja heliloojad. Visuaalselt mo\u0303juvaim oli kahtlemata kunstnike panus: maalikunst, skulptuur, graafika, tarbekunst, ka arhitektuur. Sellesse ru\u0308hma kuulub ka plakatikunst."}, {"text_idx": "#000015", "text": "Va\u0308lja kujunesid koguni kunstnikud, kes spetsialiseerusid plakatikunstile ja kelle plakatilooming la\u0308ks sageli ajalukku."}, {"text_idx": "#000017", "text": "No\u0303ukogude propagandistlik plakatikunst kujunes va\u0308lja 1920.\u20131930. aastatel, olles algusest peale tihedalt seotud uue bols\u030cevistliku vo\u0303imuga. Algusaastate konstruktivistlik stiil"}, {"text_idx": "#000018", "text": "(mis saavutas va\u0308ljapaistvaid tulemusi ka No\u0303ukogude arhitektuuris) asendus 1930. aastail kujutavas kunstis ja\u0308rk-ja\u0308rgult sotsialistliku realismiga (arhitektuuris vastavalt stalinistliku klassitsismiga), mis ja\u0308i ainuvalitsevaks stiiliks kuni valitseja Jossif Stalini surmani ja mo\u0303neks aastaks selle ja\u0308rel."}, {"text_idx": "#000021", "text": "Plakatitel kasutatakse propagandavo\u0303tteid, mis on kasutusel ka mujal propagandistlikes teostes. Erinev on vorm, sisu on enamasti sama. Tuntumad propagandavo\u0303tted on 1937. aastal USA-s asutatud propagandaanalu\u0308u\u0308si instituudi definitsiooni alusel ja\u0308rgmised: 1) sildistamine, 2) sa\u0308ravate u\u0308ldistuste kasutamine, 3) u\u0308lekandmine, 4) tunnustamine, 5) kuulajaskonnaga samastumine, 6) kaartide seadmine, 7) karjamentaliteedi kasutamine."}, {"text_idx": "#000022", "text": "No\u0303ukogude propagandaplakatite teostus tuli ku\u0308ll professionaalsetelt kunstnikelt, ent su\u0308z\u030cee, kasutatud propagandavo\u0303tted ja loosungid vo\u0303isid pa\u0308rineda hoopis kutselistelt propagandistidelt, kelle nime teosega seoses ei mainita."}, {"text_idx": "#000023", "text": "No\u0303ukogude propagandaplakateil ka\u0308sitletud teemad jagunesid laias laastus kolme ru\u0308hma: so\u0303japropaganda, kapitalistliku maailma vastu suunatud propaganda ning siseriikliku tarbimise jaoks mo\u0303eldud propaganda ja sotsiaalreklaam."}, {"text_idx": "#000025", "text": "So\u0303jatemaatika oli No\u0303ukogude plakatikunstis va\u0308ga oluline juba Vene koduso\u0303ja aastail (1918\u20131920), uuesti sai see aktuaalseks Teise maailmaso\u0303ja ajal (no\u0303ukogulikus ko\u0303nepruugis Suur Isamaaso\u0303da). Koduso\u0303ja ajal oli plakatite ka\u0308sitluslaad osalt veel traditsioonilisema joonega (nt Wrangeli armee vastasel plakatil), aga peale tungis juba uuem, avangardistlik ja konstruktivistlik kunstilaad."}, {"text_idx": "#000027", "text": "So\u0303jateemalistel plakateil kasutatakse korraga mitmeid propagandavo\u0303tteid, et vaenlast demoniseerida. Levinud on negatiivsete omaduste omistamine (sildistamine), teineteisest so\u0303ltumatute mo\u0303istete seostamine (u\u0308lekandmine) ja karjamentaliteedi kasutamine, et innustada vo\u0303itlusele vaenlasega."}, {"text_idx": "#000028", "text": "Kasutatakse ka vo\u0303rdlust loomadega \u2013 na\u0308iteks kujutatakse personifitseeritud Saksa riiki linnuna, viidates Saksamaa vapiloomale kotkale. No\u0303ukogude riigi elanikke innustatakse vo\u0303itlusele sakslaste vastu, o\u0303hutades ka\u0308ttemaksu tapetud pereliikmete, purukspommitatud linnade ja laastatud po\u0303ldude eest."}, {"text_idx": "#000029", "text": "Lisaks visuaalsele plakatikunstile o\u0303hutasid ka\u0308ttemaksu natsidele na\u0308iteks kirjanik Ilja Ehrenburgi artiklid. Ka No\u0303ukogude plakateil kasutati oskuslikult so\u0303nama\u0308nge. Na\u0308iteks kunstnik Viktor Koretski 1945. aastal loodud Berliini vallutama innustaval plakatil seisab lause \"\u041d\u0435 \u0443\u043d\u0435\u0441\u0443\u0442 \u0444\u0430\u0448\u0438\u0441\u0442\u043e\u0432 \u043d\u043e\u0433\u0438 \u2013 \u0434\u043e\u0431\u044c\u044e \u0432\u0440\u0430\u0433\u0430 \u0432 \u0435\u0433\u043e \u0431\u0435\u0440\u043b\u043e\u0433\u0435!\" (Fas\u030ciste ei pa\u0308a\u0308sta po\u0303genema nende jalad \u2013 lo\u0308o\u0308n vaenlase puruks tema urus!), mis ma\u0308ngib pealinna Berliini nimega, osutades sellele so\u0303naga berloga (vene k 'urg')."}, {"text_idx": "#000030", "text": "Euroopat kujutatakse u\u0308hel samuti Viktor Koretski loodud No\u0303ukogude plakatil personifitseeritult naisena, kelle vabastavad ahelaist kolm mo\u0303o\u0303ka, igal mo\u0303o\u0303gal u\u0308he liitlasriigi lipp \u2013 vastavalt USA, Suurbritannia ja NSV Liidu lipud."}, {"text_idx": "#000032", "text": "Teine teemaring, kapitalistlike riikide kritiseerimine, levis No\u0303ukogude plakateil pa\u0308rast Teist maailmaso\u0303da. A\u0308sjaste liitlaste suhted jahenesid ja\u0308rsult ja see muutus va\u0308lispoliitikas kajastus peagi No\u0303ukogude plakatikunstis."}, {"text_idx": "#000033", "text": "Oluliseks sai na\u0308idata kapitalistlike riikide majanduse ja poliitilise su\u0308steemi no\u0303rkusi. Sellise sisuga plakatid vo\u0303imaldasid u\u0308htlasi va\u0308ga ha\u0308sti juhtida rahva ta\u0308helepanu ko\u0303rvale no\u0303ukogude su\u0308steemi no\u0303rkadelt kohtadelt."}, {"text_idx": "#000034", "text": "Kapitalistlikku maailma kritiseerivail plakateil kujutati na\u0308iteks erinevaid la\u0308a\u0308neriike personifitseeritult, omistades neile va\u0308lissuhetes halbu kavatsusi \u2013 reetlikkust, alatust ja ebausaldusva\u0308a\u0308rsust. Vahel vo\u0303is vastasleeri kriitika plakateil puudutada ka so\u0303du \u2013 na\u0308iteks Ameerika U\u0308hendriikide tegevust Korea so\u0303jas, kus NSV Liidu toetatud kommunistlik Korea RDV vo\u0303itles U\u0308hendriikide toetatud demokraatliku Korea Vabariigi va\u0308gedega."}, {"text_idx": "#000035", "text": "USA oligi vastasleeri juhtriigina No\u0303ukogude plakateil enim kajastatud vastane. Plakateil vo\u0303rreldi NSV Liitu ja USA-d, va\u0308ites No\u0303ukogude kodanikele, et: 1) USA-s puudub arvamusvabadus; 2) USA to\u0308o\u0308lisklassi seas on suur to\u0308o\u0308tus; 3) kommunismi toetavad miitingud aetakse laiali; 4) rassi- ja rahvusva\u0308hemuste o\u0303igusi piiratakse tugevalt."}, {"text_idx": "#000036", "text": "Osalt pidasid need etteheited paika (na\u0308iteks rassi- ja rahvusva\u0308hemuste ku\u0308simuses), ent erapooletule ko\u0303rvaltvaatajale oli selge, et kodanike o\u0303iguste piiramine oli totalitaarses NSV Liidus palju ra\u0308igem kui demokraatlikus USA-s."}, {"text_idx": "#000038", "text": "Kolmandaks ru\u0308hmaks No\u0303ukogude propagandas on sotsiaalreklaam ja mitmesugused olmeteemad. No\u0303ukogude u\u0308hiskonnas olid mo\u0303istagi olulised no\u0303ukogude su\u0308steemile iseloomulikud ta\u0308htpa\u0308evad, nagu oktoobripo\u0308o\u0308rde aastapa\u0308ev, No\u0303ukogude armee aastapa\u0308ev, naistepa\u0308ev, 1. mai ja teised."}, {"text_idx": "#000039", "text": "Tuli ette ka ma\u0308rksa argisemaid teemasid, nagu na\u0308iteks turvalisus, liiklusohutus, tuleohutus, vo\u0303itlus alkoholismiga \u2013 need valupunktid olid u\u0308hesugused nii sotsialistlikus kui ka kapitalistlikus u\u0308hiskonnas."}, {"text_idx": "#000040", "text": "Eesti kunstnikud olid enne Teist maailmaso\u0303da loonud valdavalt reklaamplakateid, ent uue vo\u0303imu tingimustes muutusid nende u\u0308lesanded mo\u0303nevo\u0303rra teistsuguseks. Tellimuste seas oli ka reklaame, ma\u0308rksa suurema osakaalu omandas aga riiklik propaganda \u2013 ko\u0303ikvo\u0303imalikud valimistele kutsuvad plakatid, Eesti NSV aastapa\u0308evaplakatid, kommunistlikku parteid ja Vladimir Leninit \"reklaamivad\" to\u0308o\u0308d."}, {"text_idx": "#000041", "text": "Meie kunstnikud saavutasid plakatikunstis ha\u0308id tulemusi. Na\u0308iteks Heino Sampu 1960. aastate modernses kunstikeeles plakatid mo\u0303juvad sisust hoolimata huvipakkuvalt ja on kunstiliselt ko\u0303rgel tasemel."}, {"text_idx": "#000042", "text": "Harri Tiido: vo\u0303o\u0303raid mo\u0303tteid Venemaa elanikkonnast"}, {"text_idx": "#000043", "text": "Ilmar Raag: propaganda vo\u0303imendab loomulikke narratiive"}, {"text_idx": "#000044", "text": "Airi Alakivi: NATO ja liitlasriikide kerksusest"}, {"text_idx": "#000046", "text": "Hvostov: Ukraina so\u0303da on esimene ajaloos, mille tulemust me ei tea"}, {"text_idx": "#000050", "text": "Ilmar Raag: poliitilise po\u0308o\u0308rde tingimused Venemaal"}, {"text_idx": "#000051", "text": "Galerii. Ajaloomuuseumis avati na\u0308itus plakatinaistest"}, {"text_idx": "#000053", "text": "Epp Annus. Moskva ku\u0308ll keelas, aga ka muutused said alguse sealt"}, {"text_idx": "#000054", "text": "Aimar Ventsel: vene pealiku a\u0308mber"}, {"text_idx": "#000055", "text": "Andres Po\u0303der: kas vajame suukorvistamist?"}, {"text_idx": "#000057", "text": "Eduard Odinets: so\u0303navabadus pole piiritu, piir on seal, kus tehakse haiget"}, {"text_idx": "#000058", "text": "Tanel Ma\u0308llo: alastus kui normaalsus ehk Palun ja\u0308tke oma andmed garderoobi"}, {"text_idx": "#000059", "text": "Kaarel Tarand: ku\u0308lmasurm ei kohuta"}, {"text_idx": "#000062", "text": "Poom andis Shamrocki vo\u0303iduma\u0308ngus va\u0308ravaso\u0308o\u0308du"}, {"text_idx": "#000065", "text": "Ju\u0308ri Ratas: erakonnast lahkuda on lihtsam kui sinna ja\u0308a\u0308da"}, {"text_idx": "#000071", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000072", "text": "Rausberg ku\u0308mne naiskonnaga hooajast: loodame, et see ei ja\u0308a\u0308 viimaseks"}, {"text_idx": "#000073", "text": "Viru-Nigulas tulid va\u0308lja varauusaegsed inimluud ja viikingiaegne asula"}, {"text_idx": "#000074", "text": "Laupa\u0308ev toob tuult ja vhma"}, {"text_idx": "#000076", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]